ສະມາຊິກພັກ 10 ສະຫາຍ ຂອງໜ່ວຍພັກ ໂຮງຮຽນ ມສ ພັນລາ ໄດ້ຮັບບັດສະມາຊິກສົມບູນ
ພິທີ ມອບ-ຮັບ ຮັບບັດສະມາຊິກພັກ ໃຫ້ແກ່ສະມາຊິກພັກສົມບູນ ຂອງໜ່ວຍສະມາຊິກພັກ ໂຮງຮຽນ ມສ ພັນລາ ແຂວງຫົວພັນ ໄດ້ຈັດຂຶ້ນຢ່າງເປັນທາງການໃນຕອນເຊົ້າວັນທີ 31 ສິງຫາ 2016 ຢູ່ທີ່ ຫ້ອງປະຊຸມ ສູນໄອຊີທີ ICT ພະແນກສຶກສາທິການ ແລະ ກິລາແຂວງ,
ໂດຍເປັນກຽດເຂົ້າຮ່ວມຂອງ ສະຫາຍ ມົນທອງ ລຽນຕິຄຸນ ເລຂາຮາກຖານພັກ ພະແນກສຶກສາທິການ ແລະ ກິລາແຂວງ ພ້ອມດ້ວຍຄະນະ, ມີເຂລາ, ຄະໜ່ວຍພັກ ໂຮງຮຽນ ມສ ພັນລາ, ມີສະມາຊິກພັກສົມບູນ, ສຳຮອງ ພ້ອມດ້ວຍພະນັກງານ ຄູ-ອາຈານ ເຂົ້າຮ່ວມນຳ
ໜ່ວຍພັກໂຮງຮຽນ ມສ ພັນລາ ເປັນໜ່ວຍພັກທີ່ຂຶ້ນກັບ ຮາກຖານພັກ ພະແນກສຶກສາທິການ ແລະ ກິລາແຂວງ, ມີສະມາຊິກພັກສົມບູນ ທັງໝົດ 28 ສະຫາຍ, ຍິງ 22 ສະຫາຍ, ສຳຮອງ 1 ສະຫາຍ, ມະຫາຊົນກ້າວໜ້າຮຽນກົດລະບຽບ 1 ສະຫາຍ ແລະ ມີມະຫາຊົນກ້າວໜ້າສຳເລັດການຮຽນສະນັບສະໜູນ 6 ສະຫາຍ
ໂອກາດດັ່ງກ່າວ ສະຫາຍ ນາງ ຄຳປ່ວນ ພິມມະສັກ ຄະນະໜ່ວຍພັກ ໂຮງຮຽນ ມສ ພັນລາ ຂຶ້ນຜ່ານຂໍ້ຕົກລົງຂອງ ຄະນະປະຈຳພັກແຂວງ ສະບັບເລກທີ 258/ຄປຈຂ, ລົງວັນທີ 27 ກໍລະກົດ 2016 ວ່າດ້ວຍ: ການອອກບັດ ແລະ ມອບບັດສະມາຊິກພັກສົມບູນໃຫ້ ໜ່ວຍພັກໂຮງຮຽນ ມສ ພັນລາ ທີ່ຂຶ້ນກັບຮາກຖານພັກ ພະແນກສຶກສາທິການ ແລະ ກິລາແຂວງ, ສະຫາຍ ນາງ ຄຳປ່ວນ ພິມະສັກ ໃຫ້ຮູ້ຕື່ມອີກວ່າ: ສະມາຊິພັກສົມບູນທີ່ໄດ້ຮັບບັດໃນຄັ້ງນີ້ລວມທັງໝົດມີ ຈຳນວນ 10 ສະຫາຍ, ຍິງ 6 ສະຫາຍ ຄື: ສະຫາຍ ໄຊຕິສຸກ, ສະຫາຍ ຊ້ອຍ, ວິໄລຈິດ, ສະຫາຍ ສຸກທະວົງ ພົມຄຸນລໍ, ສະຫາຍ ກຸ່ຍຊ່ຽນ ມະນີຊຳ, ສະຫາຍ ນາງ ສີດາ ອ່ອນຄຳພັນ, ສະຫາຍ ນາງ ສີອຳພອນ ພົມປັນຍາ, ສະຫາຍ ນາງພວງພອນ ແພງສຸລິດ, ສະຫາຍ ນາງ ບຸນຊູ ດວງທອງລາ, ສະຫາຍ ນາງ ພອນລາວັນ ໄຊສົມພອນ ແລະ ສະຫາຍ ນາງ ໄພຄຳ ເສລີໄຊ ໂອກາດດຽວກັນ ໜ່ວຍພັກ ໂຮງຮຽນ ດັ່ງກ່າວຍັງໄດ້ຜ່ານບົດປະເມີນໜ່ວຍພັກແຂງ-ຮູ້ນຳພາຮອບດ້ານ ນຳຕື່ມອີກ